## Odluka o davanju koncesije za posebnu uporabu pomorskog dobra u svrhu postavljanja podzemnog cjevovoda i izgradnje dijela ceste na dijelu katastarske čestice zemlje 10350 k.o. Omišalj

### NN 49/2008 (29.4.2008.), Odluka o davanju koncesije za posebnu uporabu pomorskog dobra u svrhu postavljanja podzemnog cjevovoda i izgradnje dijela ceste na dijelu katastarske čestice zemlje 10350 k.o. Omišalj

# VLADA REPUBLIKE HRVATSKE

**1633**

Na temelju članka 19. stavka 2. Zakona o pomorskom dobru i morskim lukama
(»Narodne novine«, br. 158/2003, 100/2004 i 141/2006), Vlada Republike Hrvatske
je na sjednici održanoj 24. travnja 2008. godine donijela

## ODLUKU

### O DAVANJU KONCESIJE ZA POSEBNU UPORABU POMORSKOG DOBRA U SVRHU POSTAVLJANJA PODZEMNOG CJEVOVODA I IZGRADNJE DIJELA CESTE NA DIJELU KATASTARSKE ČESTICE ZEMLJE 10350 k.o. OMIŠALJ

I.

Vlada Republike Hrvatske (u daljnjem tekstu: Davatelj koncesije), na temelju
zahtjeva društva Dina Petrokemija d.d. proizvodnja, terminali i servisi (u
daljnjem tekstu: Ovlaštenik koncesije), daje koncesiju za posebnu uporabu
pomorskog dobra u svrhu postavljanja podzemnog cjevovoda i izgradnje dijela
ceste na dijelu k.č. z.10350 k.o. Omišalj.

II.

Površina dijela čestice, koja se daje u koncesiju, iznosi 1958 metara
kvadratnih, a kako je prikazano na snimci stvarnog stanja u mjerilu 1: 1000,
koja čini Prilog 1. ove, Odluke i ne objavljuje se u »Narodnim novinama«.

III.

Ovlaštenik koncesije dužan je koristiti dodijeljeno pomorsko dobro u skladu s
hrvatskim zakonima i podzakonskim aktima, te je dužan za svaku eventualnu
rekonstrukciju na dodijeljenom području u redovnoj proceduri ishoditi prethodnu
suglasnost Davatelja koncesije.

IV.

Ovlaštenik koncesije ne može prava stečena koncesijom, ni djelomično, niti u
cijelosti prenositi na drugog, bez izričitog odobrenja Davatelja koncesije.

V.

Davatelj koncesije daje Ovlašteniku koncesije na korištenje pomorsko dobro
navedeno u točki I. ove Odluke, na vremensko razdoblje od 30 godina.

VI.

Za korištenje pomorskog dobra navedenog u točki I. ove Odluke, Ovlaštenik
koncesije se obvezuje da će uredno plaćati Davatelju koncesije godišnju naknadu.
Godišnja naknada koju Ovlaštenik koncesije plaća za korištenje pomorskog dobra,
plaća se na način kako slijedi:
– 10 kuna po metru kvadratnom pomorskog dobra godišnje, za prvih pet godina
korištenja koncesije, što iznosi 19.580,00 kuna godišnje;
– 17 kuna po metru kvadratnom pomorskog dobra godišnje, za razdoblje od 5 do 10
godina korištenja koncesije, što iznosi 32.286,00 kuna godišnje;
– 24 kune po metru kvadratnom pomorskog dobra godišnje, za razdoblje od 10 do 15
godina korištenja koncesije, što iznosi 46.992,00 kune godišnje;
– 31 kunu po metru kvadratnom pomorskog dobra godišnje, za razdoblje od 15 do 20
godina korištenja koncesije, što iznosi 60.698,00 kuna godišnje;
– 38 kuna po metru kvadratnom pomorskog dobra godišnje, za razdoblje od 20 do 25
godina korištenja koncesije, što iznosi 74.404,00 kune godišnje;
– 45 kuna po metru kvadratnom pomorskog dobra godišnje, za razdoblje od 25 do 30
godina korištenja koncesije, što iznosi 88.110,00 kuna godišnje.
Navedena naknada plaća se na sljedeći način:
– od trenutka zaključivanja ugovora o koncesiji, u roku 45 dana. Za sljedeće
godine naknada se plaća uvijek za tekuću godinu unaprijed do 1. ožujka. Za
godinu u kojoj je dana koncesija i za godinu u kojoj koncesija istječe, naknada
se plaća razmjerno mjesecima korištenja.

VII.

Ovlašćuje se ministar mora, prometa i infrastrukture, da sklopi ugovor o
koncesiji u roku jedne godine od dana donošenje ove Odluke, ukoliko Ovlaštenik
koncesije dostavi pravomoćnu građevinsku dozvolu.
Ukoliko Ovlaštenik koncesije ne dostavi pravomoćnu građevinsku dozvolu u roku
jedne godine od dana donošenja ove Odluke, prestat će sva prava i obveze
predviđeni ovom Odlukom.

VIII.

Ova Odluka stupa na snagu danom donošenja, a objavit će se u »Narodnim
novinama«.

Klasa: 934-01/08-02/03
Urbroj: 5030116-08-1
Zagreb, 24. travnja 2008.

Potpredsjednica Vlade i
ministrica obitelji, branitelja i međugeneracijske solidarnosti
**Jadranka Kosor, dipl. iur**., v. r.

Odluka, NN 49/2008-1633
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)